מרכז מ' ד' אנדרסון לסרטן באוניברסיטת טקסס

המרכז לסרטן ע"ש מ.ד. אנדרסון באוניברסיטת טקסס (באנגלית: The University of Texas M. D. Anderson Cancer Center) הפועל ביוסטון טקסס הוא אחד מן המרכזים הרפואיים הבולטים בעולם בטיפול ובמחקר על מחלות סרטניות. זהו מוסד מחקר אוניברסיטאי, המעניק תארים אקדמאיים, יחד עם בי"ח המטפל בחולי סרטן. היסטוריה מרכז מ.ד. אנדרסון נוסד על פי חוק שקיבל בית המחוקקים של מדינת טקסס בשנת 1941, אשר הפך את המרכז לחלק ממערכת הקמפוסים של אוניברסיטת טקסס. קרן מ.ד. אנדרסון, הקרויה על שם בנקאי מטנסי, מונרו דנוויי אנדרסון, שמת שנתיים קודם לכן והיה בעל חברה סוחרת כותנה, הגדולה בעולם, הסכימה להעניק למרכז החדש סכום זהה לזה שתעניק לו מדינת טקסס, אם המרכז ייקרא על שמו של אנדרסון מייסדה, וכך אכן היה. המרכז כיום מרכז אנדרסון הוא כיום אחד מ-41 מרכזים אמריקאיים כוללניים לסרטן, המוכרים על ידי המכון הלאומי לסרטן. במרכז מטופלים מדי שנה למעלה מ-108,000 חולים והוא מעסיק למעלה מ-18,000 אנשי צוות. בתשע מתוך 11 השנים האחרונות, כולל שנת 2012 דורג מרכז מ.ד. אנדרסון במקום הראשון מבין המרכזים הרפואיים לטיפול בסרטן בארצות הברית. הכנסותיו של המרכז ב-2012 הן קרוב לשלושה מיליארד דולר, כאשר כשלושה רבעים מתוכם באים מתשלומי החולים המטופלים בו, וקצת יותר מעשירית, מתרומות. חלקה של מדינת טקסס בתקציבו הוא פחות מ-5%. נשיאי (מנהלי) המרכז ארנסט ברטנר (מנהל בפועל: 1942 - 1946), לי קלרק (מנהל: 1946 - 1968, נשיא: 1968 - 1978), צ'ארלס למייסטר (נשיא: 1978 - 1996), ג'ון מנדלסון (נשיא: 1996 - 2011), נשיאו של המרכז כיום ומאז 1 בספטמבר 2011 הוא רונלד דה פיניו. ראו גם מרכז הסרטן ממוריאל סלואן קטרינג קישורים חיצוניים אתר האינטרנט הרשמי של מרכז מ' ד' אנדרסון לסרטן באוניברסיטת טקסס (באנגלית) אתר האינטרנט הרשמי של מרכז מ' ד' אנדרסון לסרטן באוניברסיטת טקסס (באנגלית) אתר האינטרנט הרשמי של מרכז מ' ד' אנדרסון לסרטן באוניברסיטת טקסס (באנגלית) מרכז מ' ד' אנדרסון לסרטן באוניברסיטת טקסס, ברשת החברתית פייסבוק מרכז מ' ד' אנדרסון לסרטן באוניברסיטת טקסס, ברשת החברתית X (טוויטר) מרכז מ' ד' אנדרסון לסרטן באוניברסיטת טקסס, ברשת החברתית אינסטגרם הערות שוליים